CELEX: 62020TA0643
Language: hr
Date: 2021-05-19 00:00:00
Title: Predmet T-643/20: Presuda Općeg suda od 19. svibnja 2021. – Ryanair/Komisija (KLM; COVID-19) („Državne potpore – Nizozemska – Državno jamstvo za zajmove i podređeni državni zajam u korist društva KLM u okviru pandemije bolesti COVID-19 – Privremeni okvir mjera državne potpore – Odluka o neospornosti – Odluka kojom se državna potpora proglašava spojivom s unutarnjim tržištem – Potpora koja je prethodno dodijeljena drugom društvu iste grupe poduzetnika – Obveza obrazlaganja – Zadržavanje učinaka odluke”)

5.7.2021   
            
            
               HR
            
            
               Službeni list Europske unije
            
            
               C 263/22
            
         
      Presuda Općeg suda od 19. svibnja 2021. – Ryanair/Komisija (KLM; COVID-19)
      (Predmet T-643/20) (1)
      
      („Državne potpore - Nizozemska - Državno jamstvo za zajmove i podređeni državni zajam u korist društva KLM u okviru pandemije bolesti COVID-19 - Privremeni okvir mjera državne potpore - Odluka o neospornosti - Odluka kojom se državna potpora proglašava spojivom s unutarnjim tržištem - Potpora koja je prethodno dodijeljena drugom društvu iste grupe poduzetnika - Obveza obrazlaganja - Zadržavanje učinaka odluke”)
      (2021/C 263/30)
      Jezik postupka: engleski
      
         Stranke
      
      
         Tužitelj: Ryanair DAC (Swords, Irska) (zastupnici: F.-C. Laprévote, V. Blanc, E. Vahida, S. Rating i I.-G. Metaxas-Maranghidis, odvjetnici)
      
         Tuženik: Europska komisija (zastupnici: L. Flynn, S. Noë it C. Georgieva, agenti)
      
         Intervenijenti u potporu tuženiku: Francuska Republika (zastupnici: E. de Moustier i P. Dodeller, agenti), Kraljevina Nizozemska (zastupnici: J. Langer, agent, uz asistenciju I. Rooms, odvjetnica), Koninklijke Luchtvaart Maatschappij NV (Amstelveen, Nizozemska) (zastupnici: K. Schillemans, H. Vanderveen i P. Huizing, odvjetnici)
      
         Predmet
      
      Zahtjev na temelju članka 263. UFEU-a za poništenje Odluke Komisije C(2020) 4871 final od 13. srpnja 2020. o državnoj potpori SA.57116 (2020/N) – Nizozemska – COVID-19: Državno jamstvo i državni zajam u korist društva KLM.
      
         Izreka
      
      
                  1.
               
               
                  Poništava se Odluka Komisije C(2020) 4871 final od 13. srpnja 2020. o državnoj potpori SA.57116 (2020/N) – Nizozemska – COVID-19: Državno jamstvo i državni zajam u korist društva KLM.
                  
               
            
                  2.
               
               
                  Valja odgoditi učinke poništenja navedene odluke do donošenja nove odluke Europske komisije na temelju članka 108. UFEU-a. Navedeni učinci odgađaju se na razdoblje od najdulje dva mjeseca od datuma objave ove presude u slučaju da Komisija odluči donijeti tu novu odluku u okviru članka 108. stavka 3. UFEU-a i tijekom dodatnog razumnog razdoblja ako Komisija odluči pokrenuti postupak predviđen člankom 108. stavkom 2. UFEU-a.
               
            
                  3.
               
               
                  Komisiji se nalaže snošenje vlastitih troškova i troškova koje zahtijeva društvo Ryanair DAC.
               
            
                  4.
               
               
                  Kraljevina Nizozemska, Francuska Republika i Koninklijke Luchtvaart Maatschappij NV snosit će vlastite troškove.
               
            
         (1)  SL C 423, 7. 12. 2020.